‘Asseblief,’ soebat man voordat rowers hom doodskiet | Netwerk24
Boere, werkers moet waaksaam wees
Dit lyk asof plaaswerkers al hoe meer die teiken van misdadigers in plaasaanvalle is, sê Henry Geldenhuys, adjunk-president van die Transvaalse Landbou-Unie (TLU).
Paramedici kry berading ná aanval
Twee paramedici van Kaapstad ontvang berading nadat hulle Sondag in Seawinds naby Muizenberg in die Wes-Kaap deur twee rowers oorrompel en aangeval is.
Cele: Bendegebied kry dalk 'n polisiekantoor
Die lank beloofde bykomende polisiekantoor in die bendegeteisterde gebied in Port Elizabeth kan moontlik reeds oor tien maande sy deure oopmaak.
Dié Kersgeskenk soek Cheika nie
Dit moet sekerlik ná aan ’n wêreldrekord wees, want Rugby Australië het Maandag op ’n mediakonferensie wat minder as ’n minuut geduur het, aangekondig dat die beleërde Michael Cheika se lot as Wallaby-afrigter nog voor Kersfees bekend sal wees.
Wiele aan rol vir Fury, Wilder se herontmoeting
Boksliefhebbers het ’n vroeë Kersgeskenk gekry met die nuus dat die Wêreldboksraad (WBR) die groen lig gegee het vir ’n herontmoeting tussen die swaargewigte Tyson Fury en Deontay Wilder.
Gayle huis toe, speel nie teen Spartans
Die Wes-Indiese krieketster Chris Gayle is op pad huis toe en sal nie Dinsdag op die Wanderers vir die Jozi Stars teen die Tshwane Spartans in die Mzansi-superliga speel nie.
Van mielies tot katoen vir SA boere?
Sommige plaaslike mielieboere is besig om katoen aan te plant te midde van die druk op mieliepryse.
Ál meer span uit in woonwaens, tente
Al hoe meer Suid-Afrikaners gaan hou vakansie in woonwaparke en tente te midde van druk op hul sak.
Bel nou die polisie sommer met jou Uber-app
Uber se platform is nou nóg veiliger vir passasiers sowel as bestuurders.
Gee ’n geskenk, nie ’n aalmoes
Al probeer ek hoe, kry ek dit nie reg om weg te kyk nie. Die bewoording op die bedelbordjies steek in my kop vas. Dit is smekend, om die minste te sê: “Help asseblief. Ek kry nie werk nie. Ek sal tevrede wees met enigiets: kos, klere. Ek is eerlik, ek steel nie. Ek sal ook ’n los werkie doen.”
Grond: Gaan iets verander?
As die Onteieningswetsontwerp wat dié week gepubliseer word vroeg volgende jaar deur die parlement aanvaar word, gaan geen verandering aan die Grondwet nodig wees nie.
Eskom laat my verlang na die goeie ou Lister
As Eskom by al sy ander onoortuigende verskonings nog een soek vir beurtkrag om swak bestuur te verbloem, kan hy een aanvoer uit die dae toe dorpe nie van Eskom afhanklik was nie en elke munisipaliteit sy eie kragstasie met stilstaande enjins gekoppel aan kragopwekkers bedryf het.
Wie is vir ’n Grammy benoem?
Die kletsrymer Kendrick Lamar is met 12 benoemings die voorloper in die 61ste Grammy-musiekpryse wat op 10 Februarie in die Staples-sentrum in Los Angeles in die deelstaat Kalifornië in Amerika toegeken word.
Netflix kry 1ste oorspronklike reeks uit Afrika
Netflix het pas aangekondig dat hy sy eerste oorspronklike reeks uit Afrika, Queen Sono, ’n aksiebelaaide televisiereeks met Pearl Thusi in die hoofrol, gaan vervaardig.
Wen kaartjies vir Jannie en Corlea
Twee lesers kan elk ’n dubbelkaartjie na Kersstories met Corlea Botha en Jannie Moolman losslaan.
KYK: Lesers deel foto's van hul honde
Netwerk24 het vir sy lesers gevra om foto's in te stuur van hul honde.
Wys vir ons jou woef!
Is jou hond ook jou beste vriend?
KYK: Bitterbessies is rieldansers van die jaar
Die Boesmanland Bitterbessies is vanjaar se wenners van die ATKV-rieldanskompetisie wat Saterdagaand in die Paarl by die Taalmonument gehou is.
Deur Isabel Venter 06 Desember 2018 18:48
“Asseblief,” het Johann Heunis sy aanvallers gesoebat.
Toe skiet hulle hom in die kop voor sy kinders en sy swanger vrou dood.
Heunis se weduwee, Mariandra, was Donderdag emosioneel terwyl sy oor die laaste oomblikke van haar man se lewe in die hooggeregshof in Pretoria getuig het.
Mariandra en Johann Heunis, wat in Oktober 2016 doodgeskiet is. Foto: Verskaf
Sy het vir die staat getuig in die verhoor van Justice Sethlangu (37).
Sethlangu staan nie net tereg op die moord van Johann nie, maar ook vir twee ander huisrooftogte.
Dié twee huisrooftogte was in dieselfde omgewing waar Heunis op 1 Oktober 2016 doodgeskiet is. Mariandra was in daardie stadium hoogswanger met die egpaar se vierde kind, André.
Volgens Mariandra het sy en Johann in ’n dubbelverdiepinghuis gewoon. Die aand van sy moord het hulle op die boonste verdieping in die sitkamer aan die slaap geraak.
Mariandra het twee keer wakker geword van die honde wat buite blaf. Die eerste keer het sy afgestap om seker te maak die deur en vensters is gesluit.
Die tweede keer het sy ’n geluid gehoor. Twee aanvallers, een met ’n vuurwapen in die hand, het oor haar getroon.
Haar gille het Johann wakker gemaak.
Die paartjie het herhaaldelik vir die aanvallers gesê daar is nie kontant nie en die ander waardevolle items uitgewys, het Mariandra getuig.
Sewe skote, wat die vierjarige Mieke nouliks gemis het, is geskiet.
“Ek het een van die skote gesien . . . wat hom (Johann) in die skouer getref het,” het Mariandra getuig, terwyl die trane oor haar wange begin rol het.
Justice Sethlangu (37), wat daarvan aangekla word dat hy een van die aanvallers was wat verantwoordelik is vir die skietdood van Johann Heunis in 2016. Foto: Isabel Venter
“Hy het sy skouer gegryp en van die bank afgeval.”
Daarna het die aanvallers hulle toegespits op Mariandra.
Mieke wou keer en het haar hand opgesteek.
Sy het vir die aanvallers gesê hulle kan maar haar spaarbussie se geld vat as hulle geld soek.
“Johann het ’n laaste keer opgestaan, twee treë vorentoe gegee en vir die rowers gesê ‘please’,” getuig Mariandra.
Toe skiet die gewapende aanvaller Johann in die kop.
Johann het ’n laaste keer opgestaan, twee treë vorentoe gegee en vir die rowers gesê ‘please’.
Die aanvaller het sy wapen teen Mariandra se kop gedruk en wou by haar weet waar haar ander kinders is.
“Ek het hulle gevra om te gaan. Hulle het omgedraai, die trappe afgegaan, die sleutel in die voordeur gekry, oopgesluit en geloop,” sê Mariandra.
Sy het hulp ontbied by ’n nabygeleë vulstasie.
Mariandra sal na verwagting Vrydag haar getuienis voortsit.
*Die staat het Donderdag weer vir ao. Tebogo Mabitsela geroep om te getuig oor Sethlangu se vingerafdrukke wat dramaties verander het sedert hy in hegtenis geneem is.
Mabitsela het vroeër getuig oor Sethlangu se regterduimafdruk wat hy gevind het in die huis van dr. Marti Koen. Haar huis was een van die twee waar die huisrooftogte, slegs maande voor die moord op Johann, was.
Mabitsela het ter stawing ’n nuwe afdruk van Sethlangu se regterduim geneem en getuig dit lyk nou asof die vel afgesny is.
Hy het Donderdag al Sethlangu se afdrukke geneem en vergelyk met dié wat geneem is met sy inhegtenisneming.
“Ek kan nou sonder twyfel sê die afdruk wat ek op die misdaadtoneel gekry het, behoort aan die verdagte voor die hof,” het Mabitsela getuig.
Meer oor: Johann Heunis | Dood | Aanvallers | Rowers | Vrou | Kinders | Skiet
Man pleit onskuldig op moord in Kameeldrift
Macron: ‘Lone sal styg, taks sal daal’
Cyril hou vol hy’t nie geweet van Bosasa-skenking
Peiling toon ANC se steun groei, DA en EFF sukkel
Dít is wat die rand se lot in 2019 gaan bepaal
10-moet-lees-stories: Maandag, 10 Desember 2018
Maak só as jy nog vir jou nuwe rybewys wag
Rus daar ’n vloek op ’95 se wenspan?
KYK: So steel skelms vrou se handsak in Tygervallei
BLF-leier ‘soek 50 000 soldate om wit mense te vermoor’
‘Model vir onteiening eers in 2019 voorgelê’
Media móét oor Malema berig